stanford-oval/wikipedia huggingface dataset:
What Hits!?

| What Hits!? Red Hot Chili Peppers |
| --- | --- | --- |

Kokoelmalevyn tiedot
 Julkaistu: 29. syyskuuta 1992
 Tuottaja(t): useita
 Tyylilaji: Alternative Rock Funk rock Funk metal
 Kesto: 63.28
 Levy-yhtiö: EMI
Red Hot Chili Peppersin muut julkaisut
| The Abbey Road E.P. 1988 | What Hits!? 1992 | Live Rare Remix Box 1994 |
What Hits!? on rockyhtye Red Hot Chili Peppersin ensimmäinen kokoelmalevy, jonka julkaisi EMI Records 29. syyskuuta 1992. Se sisältää kappaleita yhtyeen neljältä ensimmäiseltä albumilta, yhden Abbey Road EP:ltä, yhden Blood Sugar Sex Magikiltä, ja yhden Pretty Woman-soundtrackiltä.
Kokoelma julkaistiin vasta sen jälkeen kun Red Hot Chili Peppers oli jo jättänyt EMI:n, ja julkaissut menestysalbumi Blood Sugar Sex Magikin. Emi Records sai Warner Bros. Recordsilta luvan käyttää yhtä kappaletta menestysalbumilta, jos tulevaisuudessa Warner saisi omalle kokoelmalevylleen yhden vanhemmista kappaleista (Kappale oli Higher Ground Greatest Hits-kokoelmalla vuodelta 2003).
What Hits!?:in (suom. Mitkä hitit!?) nimi on vitsi Red Hot Chili Peppersin heikosta suosiosta EMI Recordsin alaisuudessa.
Levyn kansi on samantapainen kuin bändin toisen kokoelma-albumin, Out in L.A.:n.
Kappaleet

Kaikki kappaleet tehnyt Red Hot Chili Peppers, ellei toisin mainittu.
Higher Ground - 3.21 (Stevie Wonder) (Mother's Milk)
Fight Like a Brave - 3.47  (The Uplift Mofo Party Plan)
Behind the Sun - 4.45  (The Uplift Mofo Party Plan)
Me and My Friends - 3.05  (The Uplift Mofo Party Plan)
Backwoods - 3.06  (The Uplift Mofo Party Plan)
True Men Don't Kill Coyotes - 3.36  (The Red Hot Chili Peppers)
Fire - 2.01 (Jimi Hendrix)  (The Abbey Road E.P. ja Mother's Milk)
Get Up and Jump - 2.50  (The Red Hot Chili Peppers)
Knock Me Down - 3.43  (Mother's Milk)
Under the Bridge - 4.24  (Blood Sugar Sex Magik)
Show Me Your Soul - 4.22  (Pretty Woman-soundtrack)
If You Want Me To Stay - 4.06 (Sly & The Family Stone)  (Freaky Styley)
Hollywood (Africa) - 4.58 (The Meters)  (Freaky Styley)
Jungle Man - 4.04  (Freaky Styley)
The Brothers Cup - 3.24  (Freaky Styley)
Taste the Pain - 4.34  (Mother's Milk)
Catholic School Girls Rule - 1.55  (Freaky Styley)
Johnny, Kick aHole in the Sky - 5.10  (Mother's Milk)
Kappaleet > Videoversio

Behind The Sun
Under The Bridge
Show me Your Soul
Taste The Pain
Higher Ground
Knock Me Down
Fight Like a Brave
Jungle Man
True Men Don't Kill Coyotes
Catholic School Girls Rule
Fire
Stone Cold Bush (live)
Special Sicret Song Inside (live)
Subway to Venus (live)
Red Hot Chili Peppers
| --- | --- |
Albumit:  The Red Hot Chili Peppers (1984) • Freaky Styley (1985) • The Uplift Mofo Party Plan (1987) • Mother’s Milk (1989) • Blood Sugar Sex Magik (1991) • One Hot Minute (1995) • Californication (1999) • By the Way (2002) • Stadium Arcadium  (2006) • I’m with You (2011) • The Getaway (2016) • Unlimited Love (2022) • Return of the Dream Canteen (2022)
EP:t, livealbumit ja kokoelmat:  The Abbey Road E.P. (1988) • What Hits!? (1992) • Live Rare Remix Box (1994) • The Plasma Shaft (1994) • Out in L.A. (1994) • Under the Covers: Essential Red Hot Chili Peppers (1998) • The Best of the Red Hot Chili Peppers (1998) • Greatest Hits (2003) • Live in Hyde Park (2004)
Muut artikkelit:  Arpikudos • George Clinton • Jane’s Addiction • Lollapalooza • Red Hot Chili Peppersin diskografia • Rick Rubin
We Shall Overcome: The Seeger Sessions

| We Shall Overcome: The Seeger Sessions Bruce Springsteen |
| --- | --- | --- |

Studioalbumin tiedot
 Äänitetty : 1997, 2005, 2006
 Julkaistu: 25. huhtikuuta 2006
 Tuottaja(t): Bruce Springsteen & Jon Landau
 Tyylilaji: folk
 Kesto: 60.34
 Levy-yhtiö: Columbia
Listasijoitukset
  6.
Bruce Springsteenin muut julkaisut
| Hammersmith Odeon London ’75 2006 | We Shall Overcome: The Seeger Sessions 2006 | Live in Dublin 2007 |
We Shall Overcome: The Seeger Sessions on amerikkalaisen laulaja-lauluntekijä Bruce Springsteenin 14. studioalbumi. Se julkaistiin vuonna 2006 sekä CD- että DualDisc-versioina (jälkimmäisellä mukana kaksi bonuskappaletta). 3. lokakuuta 2006 ilmestyi We Shall Overcome: The Seeger Sessions – American Land Edition -painos, jossa on mukana DVD-dokumentti levyn tekemisestä, uusia videoita sekä viisi bonuskappaletta. Albumi nousi Suomen virallisen listan sijalle 6.
Albumi on Springsteenin ensimmäinen ja toistaiseksi ainoa, mikä ei sisällä hänen omaa musiikkiaan. Levy on kunnianosoitus folk-laulaja Pete Seegerille, ja se sisältää hänen kappaleitaan.
Kappaleet

Kappaleet trad., ellei toisin mainita.
Old Dan Tucker – 2:31
Jesse James (Billy Gashade) – 3:47
Mrs. McGrath – 4:19
O Mary Don't You Weep – 6:05
John Henry – 5:07
Erie Canal (Thomas S. Allen) – 4:03
Jacob's Ladder – 4:28
My Oklahoma Home (Bill ja Agnes "Sis" Cunningham) – 6:03
Eyes on the Prize (Alice Wine) – 5:16
Shenandoah – 4:52
Pay Me My Money Down – 4:32
We Shall Overcome – 4:53
Froggie Went A Courtin' – 4:33
Kappaleet > DualDisc -bonuskappaleet

Buffalo Gals – 3.12
How Can I Keep from Singing (sov. Robert Wadsworth Lowry) – 2.19
Kappaleet > American Land Edition -bonuskappaleet

Buffalo Gals – 3.12
How Can I Keep from Singing (sov. Robert Wadsworth Lowry) – 2.19
How Can a Poor Man Stand Such Times and Live (Blind Alfred Reed, Bruce Springsteen) – 3.22
Bring 'Em Home (Pete Seeger) – 3.35
American Land (Bruce Springsteen) – 4.44
Arvostelut

AllMusic:
The A.V. Club: B+
Entertainment Weekly: A–
Pitchfork Media: 8.5/10
Rolling Stone:
White Aryan Resistance

White Aryan Resistance eli WAR on valkoista ylivaltaa kannattava organisaatio ja liiketoimi, jonka johdossa toimi entinen Ku Klux Klanin johtaja ('Ku Klux Klan Grand Wizard') Tom Metzger. Organisaatio perustettiin Kaliforniassa.
Organisaation tunnuslause on "Valkoisten vallankumous on ainoa ratkaisu" ('White Revolution is the Only Solution'). Organisaatio on laajasti järjestäytynyt erityisesti vankiloissa.
WAR joutui vararikkoon oikeusjutun jälkeen, jossa sitä syytettiin osallisuudesta etiopialaisen Mulugeta Serawin murhaan. Vuonna 1988 Serawin murhanneet skinheadit tuomittiin vankeusrangaistukseen.
Morris Dees ja Southern Poverty Law Center (SPLC) nostivat kanteen Metzgeriä vastaan, syyttäen WAR:n vaikuttaneen Serawin murhaajiin rohkaisemalla heidän ryhmäänsä East Side White Pridea väkivaltaisuuksiin.
Aiheesta muualla

White Aryan Resistancen virallinen sivusto
Wendigo (sarjakuvahahmo)

| Wendigo |
| --- | --- |
 Wendigo, Amerikan erämaiden ihmissyöjäpeto
Luoja(t):  Steve Englehart & Herb Trimpe
Kustantamo:  Marvel
Ensiesiintyminen:  Incredible Hulk #162 (1973)
Henkilötiedot
Oikea nimi:  Määrittelemätön, kirouksella ollut useita eri ihmisisäntiä
Status:  Aktiivinen
Henkilöllisyydet:  Lukuisia nimityksiä Amerikan alkuperäiskansan keskuudessa
Voimat:  Suunnattomat fyysiset voimat ja kestävyys, regeneraatio.
Wendigo on Marvel-kustantamon sarjakuvissa esiintyvä hirviö. Wendigon hahmo perustuu samannimiseen myyttiseen hahmoon. Hahmo esiintyi ensimmäisen kerran amerikkalaisen Incredible Hulk -lehden numerossa 162 (1973). Wendigon loivat Steve Englehart ja Herb Trimpe.
Suomessa Wendigo esiintyi ensimmäisen kerran Hulk-albumin toisessa numerossa (1983).
Historia

Wendigo on mystinen kirous, joka lankeaa kaikkien Kanadan erämaissa kannibalismia harrastaneiden niskaan. Ihmisen lihan syönti johtaa kannibaalin muutokseen valtavaksi valkeakarvaiseksi hirviöksi, joka on valtavan voimakas ja kestävä.
Wendigon kirous on kuolematon. Marvel-universumin historian aikana lukuisat eri miehet ovat joutuneet kantamaan kirousta yllään, Paul Cartier, Georges Baptiste, Francois Lartigue, Lorenzo ja äskettäin velho nimeltään Mauvais. Huolimatta siitä, että tähän mennessä kaikki tunnetut Wendigot ovat olleet miehiä, on luonnollista olettaa, että myös nainen voisi joutua kantamaan kirousta.
Voimat ja varusteet

Wendigo omaa mystisen kirouksen vuoksi monenlaisia mystisiä ominaisuuksia. Wendigolla on valtavat fyysiset voimat, joiden yläraja on tuntematon. Wendigo on kuitenkin taistellut yhdessä Hulkin kanssa vailla sen suurempaa näkyvää rasitusta. Wendigo on myös yliluonnollisen kestävä ja omaa yliluonnollisen kestävyyden. Olento kykenee regeneroimaan itseään, vaikka joskus henkinen rasitus ja kiväärinluoti mahassa voi olla liian paljon jopa Wendigolle.
Huolimatta suuresta koostaan Wendigo on hyvin nopea ja voi pelkällä nopeudellaan juosta kiinni huippuunsa asti treenatun atleetin.
Wendigon voi voittaa vain iskemällä taisteluun kaikin voimin; äärimmäinen, pitelemätön voimankäyttö on ainoa tapa tyrmätä hänet. Ensimmäisenä tähän pystyi Hulk; seuraavassa yhteenotossa Wolverine ja Lumilintu onnistuivat tainnuttamaan pedon ja Shamaani palautti hänet ihmiseksi (Georges Baptiste) tämän jälkeen. Alfa-lentueen johtaja Vartija pidätti ihmisyyteen palanneen ja tämä joutui oikeuteen murhista jotka oli tehnyt Wendigona. Kolmannen kerran Hulk ja  Sasquatch tyrmäsivät uuden Wendigon (Francois Lartique) yhteisvoimin; Sasquatch kutsui paikalle taas Shamaanin palauttamaan olion ihmiseksi.
Viljo Huttunen

| Viljo Huttunen> Henkilötiedot |
| --- | --- |
Koko nimi:  William Ferdinand Huttunen
Syntynyt: 4. tammikuuta 1887 Toksova, Inkerinmaa
Kuollut: 6. lokakuuta 1951 (64 vuotta)
Ammatti:  näyttelijä, teatterinjohtaja
Näyttelijä
Merkittävät roolit:  Esko (Nummisuutarit) Aapo (Seitsemän veljestä) Simeoni (Seitsemän veljestä) Shylock (Venetsian kauppias)
Aiheesta muualla
IMDb
Elonet
Viljo (William) Ferdinand Huttunen (4. tammikuuta 1887 Toksova, Inkerinmaa – 6. lokakuuta 1951) oli suomalainen näyttelijä ja teatterinjohtaja. Hän oli aktiivisesti mukana suomalaisten työväennäyttämöiden toiminnassa 1910-luvulta aina 1940-luvulle. Huttusella oli lukuisia sivuosia elokuvissa 1940-luvulla, mukaan luettuina roolit Suomisen perheestä kertovissa teoksissa.
Elämä ja ura

Viljo Huttusen vanhemmat olivat puuseppä Lauri Johan Huttunen ja Gustava Blom. Hän suoritti kansakoulun Inkerinmaalla, jatkoi opiskelujaan Viipurissa ja edelleen Suomalaisen Maaseututeatterin oppilaskoulussa 1910–1911. Huttunen työskenteli kolme vuotta harrastelijanäyttelijänä ennen ammattilaisuraansa, joka alkoi Iivari Paateron kiertueessa vuonna 1910. Hän toimi useiden työväennäyttämöiden johtajana, järjestäjänä ja näyttelijänä 1910–1940-luvuilla, mukaan luettuina näyttelijäkiinnitys Tampereen Työväen Teatteriin 1920–1922 ja Viipurin Työväen Teatteriin 1922–1923 sekä johtajuudet Kuopion Työväenteatterissa 1935–1936, Rauman Kansannäyttämöllä 1936–1938 ja Kuusankosken Kansannäyttämöllä 1938–1939. Lisäksi Huttunen oli mukana useilla kiertueilla.
Huttusen näytteli muun muassa Eskon ja Topiaan osat Aleksis Kiven näytelmässä Nummisuutarit sekä Juhanin, Simeonin ja Aapon osat Kiven Seitsemässä veljeksessä. Hänen roolejaan olivat niin ikään Tolari kansannäytelmässä Tukkijoella ja Daniel Hjortin nimiosa.
Huttunen teki sivurooleja viidessä elokuvassa 1940-luvulla; lisäksi hänellä oli kreditoimaton rooli neljässä elokuvassa, kuten Valentin Vaalan draamassa Loviisa – Niskavuoren nuori emäntä.
Viljo Huttusen aviopuoliso oli Ester Aleksandra Hamara 1920–1943.
Filmografia

Suomisen taiteilijat (1943)
Ballaadi (1944)
Hiipivä vaara (1944)
Suomisen Olli rakastuu (1944)
Kolmastoista koputus (1945)
Lähteet ja viitteet

Kotimaisia näyttämötaiteilijoita sanoin ja kuvin, Kustannusliike Opas, Viipuri 1930
Teatterin maailma - Maamme teatterit ja niiden taiteilijat, toim. Veistäjä, Verneri, Kustannusosakeyhtiö Tammi, Helsinki 1950
↑  Kotimaisia näyttämötaiteilijoita sanoin ja kuvin, s. 91 ja 92
1 2 3  Teatterin maailma 1950, s. 162
↑  Elonet - Huttunen, Viljo
Vinsanlampi

| Vinsanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°18′11″N, 24°32′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  oja Soilampeen 
Järvinumero:  35.664.1.005
Mittaustietoja
Pinnankorkeus:  157,2 m  
Rantaviiva:  0,504 km  
Pinta-ala:  1,368 ha  
Saaria:  ei saaria 
 fiVinsanlampi 
Vinsanlampi  on Keski-Suomessa Keuruulla Isojärven kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,4 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Nuuskapuron valuma-alueeseen (35.664) se kuuluu.
Wilhelm-huuto

Äänitiedostojen kuunteluohjeet
Wilhelm-huuto (engl. Wilhelm scream) on etenkin yhdysvaltalaisissa toiminta- ja seikkailuelokuvissa usein käytetty äänitehoste, miesäänen esittämä kauhunkirkaisu.
Wilhelm-huutoa käytettiin ensimmäisen kerran vuonna 1951 ilmestyneen elokuvan Etäiset rummut kohtauksessa, jossa alligaattori syö miehen. Wilhelm-huudon huusi todennäköisesti muusikko Sheb Wooley, joka teki elokuvien äänitehosteita. Alkuperäisen Tähtien sota -elokuvan äänisuunnittelija Ben Burtt löysi huudon arkistonauhoilta ja lisäsi sen kohtaukseen, jossa Imperiumin sotilas putoaa kuiluun. Burtt antoi tehosteelle sen nykyisen nimen: hän kutsui sitä Wilhelm-huudoksi, koska elokuvassa Palava nuoli (1954) huuto kuuluu, kun Wilhelm-nimistä miestä ammutaan nuolella.
Tähtien sodan myötä Wilhelm-huutoa alettiin käyttää enemmän ja tehosteesta itsessään tuli vitsi. Tehostetta käytetään muun muassa elokuvissa Kadonneen aarteen metsästäjät, Gremlins 2 – uusi pesue, Reservoir Dogs ja Toy Story – leluelämää sekä useissa televisiosarjoissa, nettivideoissa ja peleissä. Suomalaisista elokuvista Wilhelm-huutoa on käytetty elokuvissa Ainoat oikeat (2013) ja Onnelin ja Annelin talvi (2015).
Aiheesta muualla

Wilhelm-äänitehoste (englanniksi)
Hollywood Lost and Found: The Wilhelm Scream (englanniksi)
YouTube -video kohtauksista, joissa Wilhelm-äänitehoste esiintyy (englanniksi)
An iconic Hollywood sound effect called the Wilhelm scream was uncovered in an archive CBS News
Vinsajärvi

| Vinsajärvi |
| --- | --- |
Valtiot:  Suomi
Paikkakunta:  Pello
Koordinaatit:  66°53′17″N, 24°36′03″E
Vesistöalue ja valuma-alueen tietoja
Laskujoki:  Vinsajoki 
Järvinumero:  67.966.1.006
Mittaustietoja
Pinnankorkeus:  165,1 m  
Rantaviiva:  1,112 km  
Pinta-ala:  7,712 ha  
Saaria:  ei saaria 
 fiVinsajärvi 
Vinsajärvi  on Lapissa Pellossa Ruuhijärven kylän lähellä sijaitseva järvi.
Maantietoa

Järven pinta-ala on 7,7 hehtaaria, se on 400 metriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Pahtajoen valuma-alueeseen (67.966) se kuuluu. Järven vedenpinnan korkeus on 165,1 metriä mpy.
Wendlingen am Neckar

| Wendlingen am Neckar |
| --- | --- |
 St.-Kolumban-Kirche-kirkko kaupungissa.
 vaakuna
 Wendlingen am Neckar
 Koordinaatit: 48°40′N, 9°23′E 
Valtio:  Saksa
Osavaltio:  Baden-Württemberg
Hallintopiiri:  Stuttgart
Piirikunta:  Esslingen
Hallinto:  
 – Pormestari:  Steffen Weigel
Pinta-ala:  
 – Kokonaispinta-ala:  12,15 km²
Korkeus:  294 m
Väkiluku (30.6.2022):  16 152
 – Väestötiheys:  1 329 as./km²
 
 www.wendlingen.de  
Infobox OKVirheellinen NIMI-arvo: 
Wendlingen am Neckar on kaupunki Saksassa Baden-Württembergin osavaltion Esslingenin piirikunnassa. Kaupunki kuuluu Stuttgartin hallintopiiriin. 30. kesäkuuta 2022 Wendlingen am Neckarissa oli 17 152 asukasta. Kaupungin pinta-ala on 12,2 km². Kaupungin korkein kohta sijaitsee 345 metrin korkeudessa merenpinnasta ja matalin puolestaan 255 metrin korkeudessa. Wendlingen am Neckarin pormestari on Steffen Weigel.
Wendlingen am Neckarin sijainti Esslingenin piirikunnassa. Pienemmässä kuvassa piirikunnan sijainti Baden-Württembergin osavaltiossa.
Wendlingen am Neckarin naapurikunnat ja -kaupungit ovat Köngen luoteessa, Wernau koillisessa, Kirchheim unter Teck kaakossa, Oberboihingen etelässä ja Unterensingen lännessä. Kaupungista on matkaa Stuttgartiin noin 20 kilometriä. Wendlingen am Neckar sijaitsee Neckar- ja Lauter-jokien varrella.
Historia

Wendlingen am Neckar muodostui kolmesta kylästä: Bodelshofenista, Unterboihingenista ja Wendlingenista. Vuonna 1934 Bodelshofen liitettiin Wendlingeniin. Wendlingen ja Unterboihingen yhdistyivät vuonna 1940 uudeksi kunnaksi, jonka nimeksi tuli Wendlingen am Neckar.
Muuta

Wendlingen am Neckarin ystävyyskaupungit ovat Dorog Unkarissa, Saint-Leu-la-Forêt Ranskassa ja Millstatt Itävallassa.
11. maaliskuuta 2009 läheisessä Winnendenin kaupungissa sattui kouluammuskelu. Ampuja pakeni paikalta autolla ja pysähtyi Wendlingen am Neckarissa sijaitsevan postinlajittelukeskuksen pihaan jatkamaan ampumista. Pihalla hän myös ampui itsensä.
Aiheesta muualla

Kuvia tai muita tiedostoja aiheesta Wendlingen am Neckar Wikimedia Commonsissa
Viralliset kotisivut (saksaksi)
To Beast or Not to Beast

| To Beast Or Not To Beast Lordi |
| --- | --- | --- |

Studioalbumin tiedot
 Äänitetty : 2012
 Studio : WireWorld Studio
 Julkaistu:  1. maaliskuuta 2013    1. maaliskuuta 2013    19. maaliskuuta 2013    19. maaliskuuta 2013    17. huhtikuuta 2013
 Formaatti: CD, LP
 Tuottaja(t): Michael Wagener
 Tyylilaji: hard rock, heavy metal, speed metal
 Kesto: 43.18
 Levy-yhtiö:  Sony Music    AFM Records   / The End Records
Listasijoitukset
  8. (Viikko 10/2013)
Lordin muut julkaisut
| Scarchives Vol. 1 2012 | To Beast Or Not To Beast 2013 | Scare Force One 2014 |
Singlet albumilta To Beast or Not to Beast
 ”The Riff” Julkaistu: 8. helmikuuta 2013
To Beast Or Not To Beast on hard rock- ja heavy metal -yhtye Lordin kuudes studioalbumi, joka julkaistiin 1. maaliskuuta 2013. Albumi äänitettiin Nashvillessä tuottaja Michael Wagenerin kanssa, kuten edellinenkin studioalbumi Babez for Breakfast. Albumin kappalelista ja kansikuva julkaistiin 14. tammikuuta 2013.
Saksassa albumi julkaistiin digipak-kansissa. Albumista on julkaistu myös LP-versio. Neljässä eri levykaupassa oli saatavilla rajoitettu erä "Beast Bundleja", jotka sisälsivät albumin lisäksi eksklusiivisen T-paidan.
Albumi sai maailmalla kehuja kriitikoilta. Uuden albumin julkaisun myötä yhtye aloitti Tour Beast Or Not Tour Beast -nimisen kiertueensa.
Albumin työstö

Yhtyeellä oli demotettuna albumia varten 32 kappaletta. Toisin kuin edellisellä albumilla, tällä kertaa Wagener ei tullut Suomeen albumin esituotantovaiheessa. Yhtye saapui Nashvilleen elokuun lopulla 2012. Äänitysten alkaessa Mr. Lordi kutsui albumia nimellä ”Upgradead”. ”Upgradead” oli albumin nimenä vielä siinä vaiheessa, kun ensimmäiset CD-levyt menivät painoon. Tästä syystä joidenkin CD-levyjen tiedoissa albumin nimenä lukee ”Upgradead”. Yhtenä vaihtoehtona albumin nimeksi oli ”Metamomstrosis”. Äänitykset kestivät kuusi viikkoa. Lopullinen nimi To Beast Or Not To Beast on Amenin keksimä.
Albumin musiikki

Kappaleen ”The Riff” sanoituksiin on toiminut inspiraationa Tenacious D:n kappale "The Tribute". "Schizo Doll" kertoo vinksahtaneesta nukesta. "Something Wicked This Way Comes" on Mr. Lordin sekä Amenin yhdessä tekemä kappale The Monsterican Dreamin ajoilta. "Horrifiction" ja "Candy for the Cannibal" edustavat albumin melodisempaa puolta. Albumin metallisin kappale on "I'm the Best". Levyn päätösraita "SCG6: Otus' Butcher Clinic" sisältää Lordin Pariisin keikalla vuonna 2010 taltioidun Otuksen rumpusoolon kunnianosoituksena yhtyeen edesmenneelle rumpalille Tonmi "Otus" Lillmanille. Tyyliltään albumin musiikki on raskaampaa kuin yhdelläkään aikaisemmalla Lordi-albumilla.
Mr. Lordi kommentoi uutta albumia seuraavasti:
»Tästä levystä voi todellakin sanoa, että tiemme on vienyt vastoinkäymisten kautta voittoon. Uuden kokoonpanon myötä bändi sai uutta, freshiä otetta ja energistä kulmaa, mikä välittyi levytysprosessiin ja uuteen levyyn.»
Kansitaide

Albumin kansikuva on mukaelma pin-up-mainoksesta. Nainen pitää kädessään pääkalloa. Luurankoteema näkyy myös albumin sisäkansissa, fanituotteissa, sekä keikkojen lavastuksessa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | We're Not Bad for the Kids (We're Worse) | Mr. Lordi, Amen | 3.23 |  |  |  |  |  |  |
| 2. | I Luv Ugly | Mr. Lordi | 3.48 |  |  |  |  |  |  |
| 3. | The Riff | Mr. Lordi, Amen | 3.45 |  |  |  |  |  |  |
| 4. | Something Wicked This Way Comes | Mr. Lordi, Amen | 4.58 |  |  |  |  |  |  |
| 5. | I'm the Best | Mr. Lordi | 3.15 |  |  |  |  |  |  |
| 6. | Horrifiction | Mr. Lordi | 3.29 |  |  |  |  |  |  |
| 7. | Happy New Fear | Mr. Lordi, Amen, Ox | 4.46 |  |  |  |  |  |  |
| 8. | Schizo Doll | Mr. Lordi | 4.34 |  |  |  |  |  |  |
| 9. | Candy for the Cannibal | Mr. Lordi | 4.43 |  |  |  |  |  |  |
| 10. | Sincerely with Love | Mr. Lordi | 3.14 |  |  |  |  |  |  |
| 11. | SCG6: Otus' Butcher Clinic | Otus | 3.24 |  |  |  |  |  |  |
|  |  |  | 43.18 |  |  |  |  |  |  |
| Japani-versio |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 12. | Hulking Dynamo | Mr. Lordi | 3.03 |  |  |  |  |  |  |
|  |  |  | 46.21 |  |  |  |  |  |  |
Kokoonpano

Mr. Lordi - laulu
Amen - kitarat, taustalaulu
Mana - rummut
OX - basso
Hella - koskettimet, taustalaulu
Otus - rummut kappaleessa 11
Japani-painoksen bonusraidassa "Hulking Dynamo" soittaa Get Heavy -albumin kokoonpano
Kokoonpano > Vierailevat taustalaulajat

Michael Wagener (puhe kappaleessa We're Not Bad For The Kids (We're Worse))
Mark Slaughter
Tracy Lipp
Singlet

The Riff (8. helmikuuta 2013)
Arvostelut

Kaaoszine: 7,5/10
Soundi:
Aiheesta muualla

To Beast or Not to Beast Discogsissa (englanniksi)
Albumi To Beast or Not to Beast Encyclopaedia Metallum -sivustolla (englanniksi)
Vinoutunut otos

Vinoutunut otos on tilastovirhe, jossa otos on tarpeeksi suuri, mutta ei edusta riittävän tasapuolisesti joukkoa, jota testataan. Vinoutuneen otoksen voi korjata, jos voidaan tehdä uusi testaus ja valita otos paremmin. Tehdyssä testauksessa vinoutuneen otoksen aiheuttamaa tilastovirhettä voidaan selittää tulosten analysoinnissa. Arpomalla osanottajat koe- ja verrokkiryhmiin voidaan välttää otoksen vinoumaa.
Esimerkkejä vinoutuneesta otoksesta

Yritys tekee tuhat tuotetta ja saa sähköpostitse yhden kehun ja yhdeksän valitusta toimimattomasta tuotteesta. Tämä ei todista, että 90 % tuotteista oli toimimattomia, koska tuhannesta asiakkaasta palautteen antajiksi valikoituu luultavasti lähinnä tyytymättömiä asiakkaita.
Ruotsalainen kansanpuolue näyttää voittavan eduskuntavaalit. 80 prosenttia tuoreeseen gallupiin vastanneista ilmoitti äänestävänsä RKP:tä. Gallupissa haastateltiin 3 000 närpiöläistä.
Salatut elämät on Suomen suosituin televisio-ohjelma. Selvä enemmistö gallupissa haastatelluista ilmoitti sen lempiohjelmakseen. Gallupissa haastateltiin 10 000 naispuolista peruskoulun yläluokkalaista ja lukiolaista
Itsevalinta: Jos esimerkiksi makkaraa syövillä on muutenkin epäterveellisemmät elintavat ja usein eri sukupuolikin kuin soijaa syövillä, heidän suurempi kuolleisuutensa ei välttämättä johdu puoliksikaan makkarasta. Vikana on "itsevalinta": erilaiset henkilöt ovat valikoineet itsensä makkara- ja soijaryhmiin.